BJC เปิดตัวกระดาษอเนกประสงค์ “แม๊กซ์โม่ ไจแอนท์ โรล” คาดปีนี้ขยายตัวกว่า 20%
BJC เปิดตัวกระดาษอเนกประสงค์ "แม๊กซ์โม่ ไจแอนท์ โรล" คาดปีนี้ขยายตัวกว่า 20%
25 ส.ค. 2563

นายตุลย์ วงศ์ศุภสวัสดิ์ ผู้จัดการใหญ่ธุรกิจสินค้าอุปโภคบริโภค บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า บริษัทได้เปิดตัวสินค้าใหม่ “แม๊กซ์โม่ ไจแอนท์ โรล” ภายใต้แบรนด์ “แม๊กซ์โม่” ในกลุ่มกระดาษอเนกประสงค์ ด้วยจำนวนแผ่นกระดาษที่มากขึ้นถึง 4 เท่า (เมื่อเทียบกับ รุ่น Big Roll) ทำความสะอาดงานบ้านทั้งในครัวและนอกครัวได้ครบจบแผ่นเดียว ใช้งานเสร็จแล้วทิ้งลดการสะสมของเชื้อโรค คุณสมบัติเด่นสามารถใช้ซับน้ำมันอาหารได้ปลอดภัย ตอบโจทย์ความต้องการของลูกค้า โดยเฉพาะกลุ่มครอบครัวที่ต้องการใช้งานกระดาษอเนกประสงค์ในปริมาณมาก รวมถึงสอดคล้องกับพฤติกรรมลูกค้าที่ต้องการซื้อสินค้าปริมาณมาก ลดความถี่ในการเดินทางออกมาซื้อสินค้า
ภาพรวมตลาดกระดาษอเนกประสงค์ในปีนี้มีแนวโน้มขยายตัวกว่า 20% โดย “แม๊กซ์โม่” มีการเติบโตมากกว่าตลาด ส่วนหนึ่งเป็นผลมาจากปัจจัยความต้องการในตลาดที่ขยับขึ้นตามและจากสถานการณ์การแพร่ระบาดของโควิด-19 ที่ส่งผลให้ความต้องการใช้งานกระดาษอเนกประสงค์สำหรับทำความสะอาดต่าง ๆ เพิ่มสูงขึ้น
ทั้งนี้ “แม๊กซ์โม่” ได้พัฒนาปรับปรุงคุณภาพสินค้าใหม่ทุก product line ผ่านนวัตกรรมเทคโนโลยีการผลิตกระดาษเฉพาะจากประเทศอิตาลี ได้คุณสมบัติเยื่อกระดาษที่ดีขึ้น จึงทำให้ “แม๊กซ์โม่” ใหม่สามารถซึมซับได้ดียิ่งขึ้น เนื้อกระดาษหนาและเหนียว ใช้งานคุ้มค่า